Aalborg Stiftstidende, 1841-03-19
- Det har været et længe næret Ønske blandt Kjøbenhavns Toldbetjente, at de, ligesaavel som andre kongl. Embedsmænd, maatte sættes paa fast Gage, da hidtil en Deel af deres Jndtægter bestod af aarlige Gratialer, der altfor meget kunde være betingede af vedkommende Foresattes Vilkaarlighed. En saadan Gagebestemmelse er nu ogsaa ifølge Folkevennen, traadt i Kraft, idet samtlige Toldbetjente ere inddeelte i 5 Klasser, der nyde en aarlig Løn fra 500 til 700 Rbd. Jmidlertid er det ikke efter Anciennetet, at denne Classeinddeeling har fundet Sted, men det har været aldeles afhængigt af Vedkommendes Bestemmelse, i hvilken Classe Enhver skulde indtræde. Ved denne Omstændighed ere flere af de nævnte Embedsmænds Jndtægter langtfra at blive forøgede, endogsaa formindskede, da den faste Gage i den 5te Classe kun er ganske lidet høiere end hidtil, hvorimod Udsigten til Extratiskud for Fremtiden er dem aldeles betagen. - Trojel har indanket sin tabte Sag for Høiesteret. - Jfølge Fædrelandet, skal Militaircommissionen, i det Aar, den nu har været nedsat, have kostet Staten 18,000 Rbd.,- En Scene foregik igaar Aftes i Skuespilhuset, som vore Theaterannaler sikkert ikke kunne opvise Magen til Jnden vi gaae over til at fortælle selve Begivenheden, er det nødvendigt at forudskikke nogle bemærkninger til bedre Forstaaelse. I den senere Tid har der i det theatetsøgende Publicum dannet sig to Partier, et for Jfr. Fielsted og et for Jfr. Nielsen, Theatrets første Dandserinder, og dette er vel nærmest fremkommet derved, at flere Blade, og navnlig den Frisindede, i flere Artiklet have urgeret paa, at Jfr. Fielsted er bleven foretrukken for Jfr. Nielsen af Hr. Balletmester Bournonville ved Besættelsen af forskjellige Dandsepartier, især ved Zoldes Parti i Brama og Bajaderen", hvilke hun dog har udført over Alles Forventning. Jmidlertid har den Antipathie, som endeel af Publicum ved flere Leiligheder har lagt for Dagen mod Hr. Boutnonville, sin Rod i en tidligere Tid, idet man nemlig har beskyldt ham for, at han ved sin noget vel atrogante Opførsel har foranlediget Jfr. Grahn til at forlade vort Theater og begive sig til Paris, og denne Antipathie har ved ovenomtalte Fremdragning af Jfr. Fielsted og Tilsidesættelse af Jfr. Nielsen faaet stor Næring. Hr. Bournonville er unægtelig en dygtig Kunstner i sit Fag, han har bragt Balletten hos os paa et meget høit Standpunct, og det kan ikke lægges ham til Last, at han er stolt af sin Kunst, thi det er hver ægte Kunstner; men Kunstner=Stoltheden kan ogsaa drives til Arrogance, og han kan ikke andet end dadles for, naar han lader sig i den Grad rive afsted af den, at han endog afkræver Jfr. Nielsen en Tilstaaelse om, at hun ingen Deel har havt i Jndrykkelsen af de mod ham i offentlige Blade stilede Artikler, ja endog forelægger hende et Docoument desangaaende til Underskrift. Jgaar Aftes - Søndagen den 14de Marts - vare de Danske i Paris, og Toreadoren" ansatte til Opførelse. J første Act af Balletten, hvor Hr. Bournonville som Torendor bliver baaren ind i Triumph, lod fra to Loger i anden Etage nogle Piber sig høre, ledsaget af en Hyssen, der imidlertid blev overdøvet af et stormende bifaldsraab og Klappen fra alle Kanter af Huset. Men hvad giør nu Hr. Bournonville, Jstedetfor at finde Regres nok for den lidte Tort i det stormende Applaus og vedblive sin Rolle, springer han ned fra sine Drageres Skuldre, styrter liigbleg hen mod den kongelige Loge og taaber: "Skal jeg blive ved, Deres Majestæt, hvortil Kongen med harmfuld Stemme svarer: "Bliv ved, bliv ved!" og Forestillingen atter tager sin Begyndelse. Imedens man paa den ene Side i høi Grad maa dadle den Mangel paa Tact, Hr. Bournonville ved denne Leilighed viste, idet han saaledes appellerede til Hs. Majestæt og derved satte ham i en ubehagelig Forlegenhed, der dog lod ham finde det rette Svar, saa kan man paa den anden Side ikke andet end dadle og yttre sin Afsky for den Maade, hvorpaa den mod Hr. Bournonville opspundne Cabale blev iværksat og udført. En Mand, hvis Navn man vil kunne vide, naar vi kun sige, at han i fordums Dag almindelig gialdt for Jfr. Grahns Tilbeder, havde hos Sjouerne opkjøbt to Loger, som han fyldte med Folk af den simpleste Classe paa den Betingelse, at de skulde pibe og hysse ved det betegnede Sted i Acten, med det Tilføiende, at den Gang skulde Bournonville ikke undgaae ham, som engang iforveien ved Opførelsen af Den sorte Domino, hvor han ligeledes blev peben og strax forlod Theatret; thi her var han jo nødt til at blive, da han blev baaren ind paa Theatret og ikke saa let kunde løbe ud. Hvad det er for Folk, denne Herre har betjent sig af til at udføre sin Cabale, kan sees deraf, at en Dreng paa 14-15 Aar blev arresteret som en af de Pibende, og skjøndt han dristigt nægtede at have været med, dog fandtes i Besiddelse af en Pibe, som han havde skjult i sit Kaskjetfoder.